སློབ་མར་ལུང་བསྟན་པ།
ཨེ་མ་ཧོ། སྐྱེ་མེད་ཆོས་སྐུའི་མཁའ་ལས་རང་ཤར་བ། །
འགག་མེད་ལོངས་སྤྱོད་རྫོགས་སྐུའི་ཉི་གཞོན་དལ། །
རྩོལ་མེད་ཐུགས་རྗེའི་ཟེར་ཕྲེང་འབུམ་འཕྲོ་བ། །
སྐུ་གསུམ་བླ་མས་ཁྱོད་ལ་ཤིས་པ་སྩལ། །
རང་བབ་མ་བཅོས་གཉུག་མའི་རང་མདངས་རྩལ། །
དུས་སུ་རྟེན་འབྲེལ་སྣ་ཚོགས་སྒྱུ་མའི་འཕྲུལ། །
ལྷན་སྐྱེས་ཡེ་ཤེས་ཌཱཀྐཾས་ངོ་སྤྲད་པ། །
ལུང་ཚིག་འགག་མེད་སྨྲ་ལ་སོམ་ཉི་བྲལ། །
འཁོར་བ་མེ་འོབ་དུག་སྦྲུལ་ཚང་ལྟ་བུར། །
ངེས་འབྱུང་བློ་ཡི་ཐར་བ་ལ་ཞུགས་ནས། །
ཐེག་པའི་ཡང་རྩེ་མ་ཧྭ་མུ་ཏྲའི་ལམ། །
སྒྲུབ་འདོད་སྐལ་ལྡན་སྐྱེས་བུ་བདེ་བར་ལྡན། །
སྐྱེ་སྔོན་ལྷ་ལྡན་ཕྱོགས་ཀྱི་རྣལ་འབྱོར་བ། །
རྩེ་གཅིག་སྒྲུབ་དང་ལེ་ལོ་རེས་མོས་ཅན། །
284

ཞལ་གདམས་སྐོར་གྱི་ལས་ཚན།
་
ร
གསང་སྔགས་འཆོལ་བར་སྤྱོད་པའི་གང་ཟག་ཅིག །
གཡུང་སྟོན་བཛྲ་ཤྲཱིས་རྗེས་སུ་བཟུང་། །
ད་ལྟ་སྒྲུབ་ལ་ཕྱི་རུ་གཞན་རྐྱེན་དང་། །
ནང་དུ་ཐེ་ཚོམ་རང་རྒྱུད་འཁྲུགས་པའི་གེགས། །
རྒྱལ་བསེན་རྐྱེན་གྱིས་བསླང་བས་ཁྲག་རླུང་ལྡང་། །
དེ་བཟློག་རྡོ་རྗེ་ཕུར་བའི་བསྙེན་སྒྲུབ་ཀྱི། །
སྒྲུབ་པ་ཟབ་མོ་གནད་དུ་བསྣུན་གལ་ཆེ། །
དུས་དྲུག་ཨོ་རྒྱན་ཆེན་པོ་སྤྱི་བོར་སྒོམས། །
ལེའུ་བདུན་གྱི་གསོལ་འདེབས་ཡང་ཡང་བསྐྱར། །
ཤཱཀ་ཐུབ་སྐུ་འམ་ཐུགས་རྟེན་ཡིག་དྲུག་གི། །
གཟུངས་ལྡན་བདུན་ནམ་བཅུ་ཕྲག་ཉིན་བཞིན་འབད། །
སྔར་བརྟེན་བསྲུང་མའི་གསོལ་མཆོད་མ་གཡེལ་ན། །
ཚེ་ལ་གེགས་མེད་བཅུ་ཕྲག་ལྔ་ལྷག་འཚོ། །
སྒྲུབ་པ་མཐར་ཕྱིན་འདི་འོག་རིག་འཛིན་གྲལ། །
གཞན་དོན་རིམ་གྱིས་འགྲུབ་པའི་ལྟས་བཟང་ཤར། །
སྒྱུ་མའི་རྣལ་འབྱོར་ལུང་རིག་གླིང་བས་སྨྲས། །
དགེ་བས་གེགས་ཞི་དོན་གཉིས་ལྷུན་གྲུབ་ཤོག །
285

ལུས་པ་མལ་
གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ཅ་
༈